pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-รมว.แรงงาน เร่งจัดส่งแรงงานไทยทำงานต่างประเทศตามเป้าปี 64 เผยสร้างรายได้เข้าประเทศแล้ว 1.5 แสนล้านบาท
วันจันทร์ที่ 16 สิงหาคม 2564
รมว.แรงงาน เร่งจัดส่งแรงงานไทยทํางานต่างประเทศตามเป้าปี 64 เผยสร้างรายได้เข้าประเทศแล้ว 1.5 แสนล้านบาท
รมว.แรงงาน เผยเป้าหมายจัดส่งแรงงานทํางานต่างประเทศ จํานวน 100,000 คน จัดส่งแล้ว 38,019 คน เตรียมส่งตามแผน 61,981 คน สร้างรายได้เข้าประเทศกว่า 153,006 ล้านบาท
นายสุชาติ ชมกลิ่น รัฐมนตรีว่าการกระทรวงแรงงาน เปิดเผยว่า กระทรวงแรงงานมีเป้าหมายจัดส่งแรงงานไทยไปทํางานต่างประเทศ ในปีงบประมาณ พ.ศ. 2564 จํานวน 100,000 คน โดยจัดส่งแล้ว 38,019 คน แบ่งเป็นไต้หวัน 10,641 คน อิสราเอล 5,593 คน สวีเดน 5,287 คน ฟินแลนด์ 3,363 คน ญี่ปุ่น 1,948 คน ประเทศอื่นๆ 11,187 คน และอยู่ระหว่างจัดส่งตามแผนอีก 61,981 คน ซึ่งจากข้อมูล ณ เดือน ก.ค. 64 มีแรงงานไทยที่ยังทํางานอยู่ในต่างประเทศรวม 110 ประเทศ จํานวนทั้งสิ้น 118,572 คน ส่งรายได้กลับประเทศผ่านระบบธนาคารแห่งประเทศไทยแล้ว 153,006 ล้านบาท
“รัฐบาลภายใต้การนําของพล.อ.ประยุทธ์ จันทร์โอชา นายกรัฐมนตรี และพล.อ.ประวิตร วงษ์สุวรรณ รองนายกรัฐมนตรี ซึ่งกํากับดูแลกระทรวงแรงงาน ให้ความสําคัญกับการจัดส่งแรงงานไทยไปทํางานต่างประเทศอย่างมาก โดยในสถานการณ์การแพร่ระบาดของโรคโควิด – 19 จะมุ่งเน้นการรักษาตลาดแรงงานเดิมซึ่งก็คือการส่งเสริมการจ้างงานอย่างต่อเนื่องกับงานภาคการเกษตรในรัฐอิสราเอล ภายใต้โครงการ “ความร่วมมือไทย-อิสราเอล เพื่อการจัดหางาน (TIC) งานภาคอุตสาหกรรมในประเทศญี่ปุ่น ผ่านองค์กร IM JAPAN และงานภาคก่อสร้าง อุตสาหกรรม และการเกษตรในสาธารณรัฐเกาหลี ผ่านระบบ EPS ควบคู่การขยายตลาดแรงงานใหม่ที่มีแนวโน้มความต้องการแรงงานไทย” รัฐมนตรีว่าการกระทรวงแรงงานกล่าว
ด้านนายไพโรจน์ โชติกเสถียร อธิบดีกรมการจัดหางาน กล่าวว่า กรมการจัดหางาน มีกําหนดการจัดส่งแรงงานไทยไปทํางานต่างประเทศ ก่อนสิ้นเดือนสิงหาคมนี้ จํานวน 410 คน แบ่งเป็น สาธารณรัฐเกาหลี 60 คน เดินทางระหว่างวันที่ 17 – 19 สิงหาคม และรัฐอิสราเอล 350 คน ทะยอยเดินทางวันที่ 25 สิงหาคม จํานวน 150 คน และวันที่ 30 สิงหาคม จํานวน 200 คน โดยแรงงานไทยสามารถเดินทางไปทํางานต่างประเทศอย่างถูกกฎหมาย 5 วิธี คือ 1.กรมการจัดหางานเป็นผู้จัดส่ง 2.บริษัทจัดหางานจัดส่ง 3.นายจ้างในประเทศไทยพาลูกจ้างของตนไปทํางานต่างประเทศ 4.นายจ้างในประเทศไทยส่งลูกจ้างของตนไปฝึกงานในต่างประเทศ 5.คนหางานแจ้งการเดินทางไปทํางานต่างประเทศด้วยตัวเอง ซึ่งวิธีเดินทางถูกกฎหมายดังกล่าวจะทําให้แรงงานไทยได้รับการคุ้มครองตามกฎหมาย ได้ค่าจ้างที่เหมาะสม และยังได้รับการดูแลที่ดีตามสิทธิที่พึงมีด้วย
ทั้งนี้ สามารถสอบถามรายละเอียดเพิ่มเติมได้ที่ สํานักงานจัดหางานจังหวัดทุกจังหวัด สํานักงานจัดหางานกรุงเทพมหานครพื้นที่ 1 -10 หรือสายด่วนกระทรวงแรงงาน 1506 กด 2 กรมการจัดหางาน หรือสายด่วนกรมการจัดหางาน 1694 หรือเว็บไซต์กองบริหารแรงงานไทยไปต่างประเทศ www.doe.go.th/overseas
รัฐบาลไทย-ข่าวทำเนียบรัฐบาล-นายจ้างปลื้ม นำเข้า MoU ฉลุย “รมว.เฮ้ง” กำชับกรมการจัดหางาน ประสานจังหวัดเตรียมความพร้อมสถานที่กักตัว
วันพุธที่ 2 กุมภาพันธ์ 2565
นายจ้างปลื้ม นําเข้า MoU ฉลุย “รมว.เฮ้ง” กําชับกรมการจัดหางาน ประสานจังหวัดเตรียมความพร้อมสถานที่กักตัว
นายสุชาติ ชมกลิ่น รัฐมนตรีว่าการกระทรวงแรงงาน เปิดเผยว่า เมื่อวันที่ 1 กุมภาพันธ์ 2565 แรงงานกัมพูชา ที่เข้ามาทํางานกับนายจ้างในประเทศตาม MOU  จํานวน 185 คน ได้เดินทางเข้าประเทศไทยทางด่านผ่านแดนถาวรบ้านคลองลึก อ.อรัญประเทศ จ.สระแก้ว
หลังจากการดําเนินการตามขั้นตอนของทางการไทย มีแรงงาน จํานวน 158 คน เข้ากักตัวในสถานที่กักกันรูปแบบเฉพาะองค์กร (Organization Quarantine) ในพื้นที่จังหวัดสระแก้ว ณ อาคาร อินโดจีน Grand Residence ศูนย์ OQ บริษัท สุวรรณภูมิอินเตอร์เฮลท์เมด จํากัด โดยจะต้องกักตัวอย่างน้อย 7 วัน ตามมาตรการป้องกันและควบคุมโรคของกระทรวงสาธารณสุข โดยแรงงานกลุ่มนี้ได้รับวัคซีน ครบ 2 เข็มจากประเทศต้นทาง และมีการซื้อกรมธรรม์ที่ครอบคลุมค่าใช้จ่ายในการดูแลสุขภาพและรักษาพยาบาล ซึ่งคุ้มครองการรักษาโรคโควิด-19 เมื่อครบกําหนดนายจ้างจะรับคนต่างด้าวไปยังสถานประกอบการ ซึ่งตั้งแต่วันที่ 1 ธ.ค. 64 ถึงปัจจุบัน มีนายจ้างยื่นคําร้องขอนําคนต่างด้าวเข้ามาทํางานในประเทศ (Demand) แล้ว จํานวน 1,349 คําร้อง ต้องการแรงงานต่างด้าว จํานวน 90,071 คน แบ่งเป็นสัญชาติเมียนมา 65,064 กัมพูชา 18,873 คน ลาว 6,134 คน โดยจะเดินทางเข้าทางด่านตรวจคนเข้าเมืองจังหวัดตาก 64,616 คน สระแก้ว 18,873 คน หนองคาย 6,128 คน ระนอง 448 คน มุกดาหาร 6 คน
“สําหรับทางการไทย เรามีการบูรณาการร่วมกันระหว่างหน่วยงานที่เกี่ยวข้อง อาทิ กระทรวงแรงงาน สํานักงานตํารวจตรวจคนเข้าเมือง กองอํานวยการรักษาความมั่นคงภายในราชอาณาจักร สาธารณสุข และส่วนราชการจังหวัด ในการจัดเจ้าหน้าที่ดูแลให้เกิดความสะดวกทุกขั้นตอน นอกจากนี้ผมได้กําชับกรมการจัดหางานประสานจังหวัดเพื่อจัดเตรียมความพร้อมสถานที่กักกัน เพื่อรองรับแรงงานที่จะเข้ามาทํางานตาม MoU และทําให้นายจ้าง สถานประกอบการที่ต้องการจ้างงานแรงงาน 3 สัญชาติมีแรงงานขับเคลื่อนกิจการโดยเร็ว เนื่องจากเรื่องนี้เป็นเรื่องที่พล.อ.ประยุทธ์ จันทร์โอชา นายกรัฐมนตรี และพล.อ.ประวิตร วงษ์สุวรรณ ซึ่งกํากับดูแลกระทรวงแรงงาน ห่วงใยและติดตามอย่างใกล้ชิด เพราะปัญหาขาดแคลนแรงงานสามารถส่งผลต่อเศรษฐกิจของประเทศ”
ด้านนายไพโรจน์ โชติกเสถียร อธิบดีกรมการจัดหางานกล่าวว่า ในรอบนี้กรมการจัดหางานอนุมัติบัญชีรายชื่อทั้งสิ้น 220 คน แต่มีแรงงานกัมพูชาที่ไม่ได้เดินทางเข้ามาเพราะยังไม่มีความพร้อม จํานวน 35 คน ที่เหลือจํานวน 185 คน เดินทางผ่านตรวจคนเข้าเมืองกัมพูชา ผ่านการคัดกรองจากด่านควบคุมโรคคลองลึก จนได้รับการตรวจลงตราวีซ่า 158 คน และถูกผลักดันกลับประเทศ จํานวน 27 คน เนื่องจากพบประวัติว่าแรงงานกลุ่มดังกล่าวเคยลักลอบเดินทางกลับประเทศต้นทางตามช่องทางธรรมชาติ ซึ่งขอฝากถึงแรงงานทุกสัญชาติที่จะเข้ามาทํางานในประเทศ ขอให้เคารพกฎหมายของประเทศไทย เพราะเป็นผลดีกับตัวของแรงงานเอง หากมีการตรวจสอบ พบเคยกระทําความผิดเช่นกรณีดังกล่าว ท่านก็จะเสียโอกาสในการเข้ามาทํางานในประเทศไทย
ทางนายวิสุทธิ์ สาริกา ผู้จัดการฝ่ายบริหารบุคคล บ.พนัสโพลทรี่ กรุ๊ป จํากัด กล่าว่า ตนรอคอยการนําเข้าแรงงาน MoU มา 2 ปี ตั้งแต่ช่วงที่มีการแพร่ระบาดโควิด และวันนี้เราก็นําแรงงานเข้ามาได้ ต้องขอขอบคุณนายกรัฐมนตรีที่ทําให้มีวันนี้ ได้แรงงานกัมพูชาเข้ามาทํางานได้ และตนยังคาดหวังว่าจะมีแรงงานเมียนมาตามเข้ามาเพื่อช่วยขับเคลื่อนกิจการโดยเร็ว
รัฐบาลไทย-ข่าวทำเนียบรัฐบาล-ผลการปราบปรามผู้กระทำผิดกฎหมายสรรพสามิตประจำปีงบประมาณ พ.ศ. 2565 ระหว่างวันที่ 12 – 18 พฤศจิกายน 2564
วันศุกร์ที่ 19 พฤศจิกายน 2564
ผลการปราบปรามผู้กระทําผิดกฎหมายสรรพสามิตประจําปีงบประมาณ พ.ศ. 2565 ระหว่างวันที่ 12 – 18 พฤศจิกายน 2564
ผลการปราบปรามผู้กระทําผิดกฎหมายสรรพสามิตประจําปีงบประมาณ พ.ศ. 2565 ระหว่างวันที่ 12 – 18 พฤศจิกายน 2564 พบการกระทําผิด จํานวน 611 คดี คิดเป็นเงินค่าปรับ 11.67 ล้านบาท
นายณัฐกร อุเทนสุต ที่ปรึกษาด้านพัฒนาระบบควบคุมทางสรรพสามิต ในฐานะโฆษกกรมสรรพสามิต เปิดเผยว่า ได้ดําเนินงานตามมาตรการเชิงรุกในการป้องกันและปราบปรามผู้กระทําผิดกฎหมายสรรพสามิตตามพระราชบัญญัติภาษีสรรพสามิต พ.ศ. 2560 และจูงใจผู้ที่อยู่นอกระบบให้เข้ามาสู่ระบบภาษี ซึ่งที่ผ่านมา กรมสรรพสามิตได้จัดทําแผนเฉพาะกิจปราบปรามผู้กระทําผิดกฎหมายสรรพสามิตโดยระดมกําลังเจ้าหน้าที่ชุดเฉพาะกิจจากสํานักตรวจสอบ ป้องกันและปราบปราม และเจ้าหน้าที่สรรพสามิต พื้นที่ทั่วประเทศพร้อมสนธิกําลังกับหน่วยงานที่เกี่ยวข้องร่วมกันตรวจสอบและปราบปรามการกระทําผิดกฎหมายสรรพสามิตตามพื้นที่เป้าหมายที่คาดว่าอาจมีการกระทําผิด เพื่อสร้างความเป็นธรรม โปร่งใส และ ความมั่นใจให้แก่ผู้ประกอบการที่เสียภาษีโดยสุจริต และเพื่อเป็นมาตรการเสริมทางอ้อมในการดูแลสุขภาพของผู้บริโภคให้บริโภคสินค้าที่ปลอดภัยและได้มาตรฐาน
สําหรับผลการปราบปรามผู้กระทําผิดกฎหมายสรรพสามิตทั่วประเทศ ปีงบประมาณ 2565 (ระหว่างวันที่ 12 – 18 พฤศจิกายน 2564) พบว่ามีการกระทําผิด จํานวน 611 คดี คิดเป็นเงินค่าปรับ 11.67 ล้านบาท โดยแยกเป็น สุรา จํานวน 300 คดี ค่าปรับ 2.30 ล้านบาท ยาสูบ จํานวน 254 คดี ค่าปรับ 7.81 ล้านบาท ไพ่ จํานวน 8 คดี ค่าปรับ 0.12 ล้านบาท น้ํามันและผลิตภัณฑ์น้ํามัน จํานวน 17 คดี ค่าปรับ 0.31 ล้านบาท น้ําหอม จํานวน 3 คดี ค่าปรับ 0.03 ล้านบาท รถจักรยานยนต์ จํานวน 20 คดี ค่าปรับ 0.51 ล้านบาท และสินค้าอื่น ๆ จํานวน 9 คดี ค่าปรับ 0.59 ล้านบาท โดยมีของกลางแยกเป็นน้ําสุรา จํานวน 1,450.080 ลิตร ยาสูบ จํานวน 14,674 ซอง ไพ่ จํานวน 528 สํารับ น้ํามันและผลิตภัณฑ์น้ํามัน จํานวน 4,275.000 ลิตร น้ําหอม จํานวน 1,320 ขวด รถจักรยานยนต์ จํานวน 25 คัน
สรุปยอดรวมในปีงบประมาณ พ.ศ. 2564 ตั้งแต่วันที่ 1 ตุลาคม – 18 พฤศจิกายน 2564 พบว่ามีการกระทําผิด จํานวน 3,654 คดี คิดเป็นเงินค่าปรับ 85.31 ล้านบาท โดยแยกเป็น สุรา จํานวน 1,818 คดี ค่าปรับ 15.88 ล้านบาท ยาสูบ จํานวน 1,358 คดี ค่าปรับ 42.49 ล้านบาท ไพ่ จํานวน 52 คดี ค่าปรับ 0.54 ล้านบาท น้ํามันและผลิตภัณฑ์น้ํามัน จํานวน 84 คดี ค่าปรับ 13.61 ล้านบาท น้ําหอม จํานวน 22 คดี ค่าปรับ 1.00 ล้านบาท รถจักรยานยนต์ จํานวน 239 คดี ค่าปรับ จํานวน 5.20 ล้านบาท และสินค้าอื่น ๆ จํานวน 81 คดี ค่าปรับ 6.59 ล้านบาท โดยมีของกลางแยกเป็นน้ําสุรา จํานวน 18,572.755 ลิตร ยาสูบ จํานวน 1,180,520 ซอง ไพ่ จํานวน 2,333 สํารับ น้ํามันและผลิตภัณฑ์น้ํามัน จํานวน 379,768.000 ลิตร น้ําหอม จํานวน 25,633 ขวด รถจักรยานยนต์ จํานวน 292 คัน
“หากประชาชนท่านใดทราบเบาะแสการกระทําความผิดเกี่ยวกับสินค้าที่ต้องเสียภาษีสรรพสามิตสามารถแจ้งโดยตรงได้ที่กรมสรรพสามิต หรือสํานักงานสรรพสามิตพื้นที่ทุกแห่งทั่วประเทศ หรือ Call center 1713 ได้ตลอด 24 ชั่วโมง หรือที่ www.excise.go.th ซึ่งกรมสรรพสามิตจะปกปิดข้อมูลของผู้แจ้งเบาะแสเป็นความลับ”
ฝ่ายประชาสัมพันธ์ สํานักงานเลขานุการกรม กรมสรรพสามิต
โทร/โทรสาร 0 2241 4778
https://webdev.excise.go.th/act2560/suppress-news/37-2564/726-2565-12-18-2564-57
รัฐบาลไทย-ข่าวทำเนียบรัฐบาล-กระทรวงยุติธรรม เปิดโอกาสให้เกษตรกรที่ได้รับผลกระทบจากโควิด-19 และไม่สามารถชำระหนี้ได้ตามกำหนด เข้าร่วมโครงการไกล่เกลี่ยหนี้
วันจันทร์ที่ 9 สิงหาคม 2564
กระทรวงยุติธรรม เปิดโอกาสให้เกษตรกรที่ได้รับผลกระทบจากโควิด-19 และไม่สามารถชําระหนี้ได้ตามกําหนด เข้าร่วมโครงการไกล่เกลี่ยหนี้
....
โครงการ "บังคับคดีร่วมใจไกล่เกลี่ยช่วยเหลือเกษตรกรถูกยึดทรัพย์จํานอง" จัดขึ้นระหว่างวันที่ 1 ก.ค. - 15 ก.ย. 64 ณ ศูนย์ไกล่เกลี่ยข้อพิพาท กรมบังคับคดี /สํานักงานบังคับคดีจังหวัด /สาขาทั่วประเทศ รวม 116 แห่ง
.
ลูกหนี้เกษตรกรที่กําลังประสบปัญหาหนี้สิน สามารถยื่นคําร้องขอไกล่เกลี่ยข้อพิพาทได้www.led.go.thและขอไกล่เกลี่ยข้อพิพาทออนไลน์ผ่านแอปพลิเคชัน Session call
.
สอบถามเพิ่มเติม โทร. 0 2881 4840 , 0 2887 5072 หรือสายด่วนกรมบังคับคดี 1111 กด 79 และสํานักงานบังคับคดีทั่วประเทศ
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ไทย-ฝรั่งเศส ลงนามใน Roadmap ยกระดับความสัมพันธ์เป็นหุ้นส่วนทางยุทธศาสตร์
วันจันทร์ที่ 13 ธันวาคม 2564
ไทย-ฝรั่งเศส ลงนามใน Roadmap ยกระดับความสัมพันธ์เป็นหุ้นส่วนทางยุทธศาสตร์
วันอาทิตย์ที่ 12 ธันวาคม 2564
ต่อจากนี้ไป ขอเชิญรับฟังไทยคู่ฟ้า ค่ะ
ประเทศไทยลงนามร่วมกับประเทศฝรั่งเศสใน Roadmap ค.ศ.2021-2023 เพื่อยกระดับความสัมพันธ์สู่ความเป็นหุ้นส่วนทางยุทธศาสตร์ ระหว่างการประชุมรัฐมนตรีต่างประเทศอาเซียนและกลุ่มประเทศ G7 ณ สหราชอาณาจักร ในวันที่ 11-12 ธ.ค.64 ประกอบด้วยความร่วมมือ 4 ด้าน ได้แก่ 1.สันติภาพ เสถียรภาพ และความมั่นคง 2.หุ้นส่วนทางเศรษฐกิจที่สอดคล้องกับหลักการพัฒนาที่ยั่งยืน 3.การแลกเปลี่ยนระหว่างประชาชน และ 4.ความร่วมมือในประเด็นระดับโลก เช่น ความร่วมมือในสาขาอุตสาหกรรมป้องกันประเทศ ความร่วมมือต่อต้านภัยคุกคามทั้งระดับภูมิภาคและภัยข้ามชาติ ความร่วมมือด้านสาธารณสุขโดยเฉพาะการวิจัยและพัฒนาวัคซีน ผลักดันการลงทุน ส่งเสริมการท่องเที่ยว และการใช้พลังงานทดแทน
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-กระทรวงพาณิชย์ ชี้แจงข้อเรียกร้องให้ทบทวนแผนการปรับลดค่าส่วนแบ่งการขายในธุรกิจฟู้ดเดลิเวอรี
วันจันทร์ที่ 30 สิงหาคม 2564
กระทรวงพาณิชย์  ชี้แจงข้อเรียกร้องให้ทบทวนแผนการปรับลดค่าส่วนแบ่งการขายในธุรกิจฟู้ดเดลิเวอรี
อธิบดีกรมการค้าภายใน  ยืนยันการพิจารณาของคณะอนุกรรมการฯ ไม่ได้มีผลให้ตัวแทนไรเดอร์ผู้จัดส่งอาหารต้องสูญเสียรายได้แต่อย่างใด
วันที่ 28 สิงหาคม 2564 นายวัฒนศักย์ เสือเอี่ยม อธิบดีกรมการค้าภายใน กล่าวว่าจากสถานการณ์การแพร่ระบาดของ covid 19 ส่งผลให้ รัฐบาลจําเป็นต้องกําหนดมาตรการป้องกันการแพร่กระจายของเชื้อ โดยมาตรการหนึ่งคือการจํากัดการนั่งรับประทานอาหารในร้าน ซึ่งส่งผลกระทบต่อรายได้ส่วนหนึ่งของร้านอาหาร กระทรวงพาณิชย์จึงได้ร่วมมือกับ Food Delivery platform ได้แก่ Food Panda Grab Gojek LINEMAN และ Robinhood จํานวน 5 แพลตฟอร์ม ในการจัดโปรโมชั่นสําหรับการสั่งซื้ออาหารผ่านแพลตฟอร์ม เพื่อลดภาระค่าครองชีพให้กับประชาชน และอีกส่วนหนึ่ง เป็นการลดค่า GP ที่เรียกเก็บจากร้านอาหาร จากเดิมให้เหลือไม่เกิน 25 เปอร์เซ็นต์ ระหว่างวันที่ 1 ถึง 30 มิถุนายน 2564 ซึ่งผลจากการดําเนินการดังกล่าวช่วยกระตุ้นเศรษฐกิจได้ไม่ต่ํากว่า 2,000 ล้านบาท
อย่างไรก็ตาม เพื่อดูแลให้เกิดความเป็นธรรมในระบบการค้าในธุรกิจ Food Delivery platform คณะกรรมการกลางว่าด้วยราคาสินค้าและบริการ จึงได้แต่งตั้งคณะอนุกรรมการพิจารณาค่าบริการจําหน่ายและขนส่งอาหารผ่านแพลตฟอร์ม ประกอบด้วยผู้แทนจากกระทรวงคมนาคม กระทรวงดิจิตอลเพื่อเศรษฐกิจและสังคม สํานักงานคณะกรรมการคุ้มครองผู้บริโภค สํานักงานคณะกรรมการแข่งขันทางการค้า กรมสรรพากร กรมพัฒนาธุรกิจการค้า สภาหอการค้าแห่งประเทศไทย สมาคมโลจิสติกส์ไทย มีกรมการค้าภายในเป็นฝ่ายเลขานุการ โดยมีหน้าที่ศึกษา วิเคราะห์เกี่ยวกับรูปแบบธุรกิจการบริการจําหน่ายและขนส่งอาหาร รวมถึงอัตราการเรียกเก็บค่าบริการและแนวทางหลักเกณฑ์ที่เหมาะสมกับธุรกิจ ซึ่งคณะอนุกรรมการมีหลักการพิจารณาจะคํานึงถึงการสร้างความเป็นธรรมให้แก่ผู้มีส่วนได้เสียทุกฝ่ายอย่างสมดุล กล่าวคือ (1) ผู้บริโภคได้รับประโยชน์จากการใช้บริการ (2) ร้านค้าสามารถสร้างรายได้จากการขายผ่านแพลตฟอร์ม (3) ไรเดอร์มีผลตอบแทนที่เหมาะสม และ (4) แพลตฟอร์มสามารถประกอบธุรกิจและสามารถแข่งขันได้อย่างเป็นธรรม การดําเนินการของกระทรวงพาณิชย์ ทั้งในส่วนของกิจกรรมโปรโมชั่นและการพิจารณาของคณะอนุกรรมการฯ จึงไม่ได้มีผลให้ตัวแทนไรเดอร์ผู้จัดส่งอาหารต้องสูญเสียรายได้แต่อย่างใด
รัฐบาลไทย-ข่าวทำเนียบรัฐบาล-ปลัด วธ. เป็นประธานการประชุมคณะอนุกรรมการด้านการประเมินชุมชน องค์กร อำเภอ และจังหวัดคุณธรรม ครั้งที่ ๒/๒๕๖๔
วันจันทร์ที่ 27 กันยายน 2564
ปลัด วธ. เป็นประธานการประชุมคณะอนุกรรมการด้านการประเมินชุมชน องค์กร อําเภอ และจังหวัดคุณธรรม ครั้งที่ ๒/๒๕๖๔
การประชุมคณะอนุกรรมการด้านการประเมินชุมชน องค์กร อําเภอ และจังหวัดคุณธรรม ครั้งที่ ๒/๒๕๖๔ (ประชุมทางไกลผ่านระบบ Zoom Meeting)
วันที่ ๒๗ กันยายน ๒๕๖๔ เวลา ๐๙.๓๐ น. นางยุพา ทวีวัฒนะกิจบวร ปลัดกระทรวงวัฒนธรรม เป็นประธานการประชุมคณะอนุกรรมการด้านการประเมินชุมชน องค์กร อําเภอ และจังหวัดคุณธรรม ครั้งที่ ๒/๒๕๖๔ (ประชุมทางไกลผ่านระบบ Zoom Meeting) โดยมีนางพิมพ์กาญจน์ ชัยจิตร์สกุล ที่ปรึกษากระทรวงวัฒนธรรม นายเกรียงศักดิ์ บุญประสิทธิ์ อธิบดีกรมการศาสนา ผู้แทนจากหน่วยงานที่เกี่ยวข้อง ผู้แทนองค์การมหาชน ผู้บริหารกรมการศาสนา ข้าราชการ และเจ้าหน้าที่ที่เกี่ยวข้องเข้าร่วม ณ ห้องประชุมกรมการศาสนา ชั้น ๒ อาคารวัฒนธรรมวิศิษฏ์ กระทรวงวัฒนธรรม
รัฐบาลไทย-ข่าวทำเนียบรัฐบาล-รัฐบาลพัฒนาย่านนวัตกรรมการแพทย์โยธี ยกระดับคุณภาพชีวิตประชาชน
วันอังคารที่ 10 พฤษภาคม 2565
รัฐบาลพัฒนาย่านนวัตกรรมการแพทย์โยธี ยกระดับคุณภาพชีวิตประชาชน
วันอังคารที่ 10 พฤษภาคม 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลเดินหน้ายกระดับคุณภาพชีวิตประชาชนด้านสาธารณสุข โดยพัฒนาย่านนวัตกรรมการแพทย์โยธี ซึ่งเป็นพื้นที่ที่มีสถาบันการแพทย์และสาธารณสุขตั้งอยู่อย่างหนาแน่นที่สุดของประเทศไทยให้เป็นพื้นที่ต้นแบบ ในการพัฒนานวัตกรรมการแพทย์ของประเทศ โดย รพ.ในพื้นที่จะแบ่งปันทรัพยากรร่วมกัน เช่น ยืมเครื่องมือแพทย์จาก รพ.หนึ่งไปใช้ในอีก รพ.หนึ่ง หรือ ส่งคนไข้จาก รพ.หนึ่งไปนอนสังเกตอาการที่อีก รพ.ได้ เพื่อให้ประชาชนเข้าถึงบริการการแพทย์ที่ทันสมัย รวดเร็ว ปลอดภัย และเกิดประโยชน์สูงสุด โดยเฉพาะกลุ่มผู้ป่วยโรคหัวใจขาดเลือด หลอดเลือดสมองตีบ โรคมะเร็ง และไส้ติ่งอักเสบที่ต้องผ่าตัด จะสามารถเข้าถึงการรักษาได้มากขึ้นภายใต้ชุดสิทธิประโยชน์ของสํานักงานหลักประกันสุขภาพแห่งชาติ
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-เลขา. สมช. ในนาม ผอ. ศปก.ศบค. ไขข้อข้องใจประเด็นสถานการณ์โควิด-19 ย้ำทุกภาคส่วนต้องร่วมมือกัน เพื่อมาตรการสัมฤทธิ์ผล
วันจันทร์ที่ 19 กรกฎาคม 2564
เลขา. สมช. ในนาม ผอ. ศปก.ศบค. ไขข้อข้องใจประเด็นสถานการณ์โควิด-19  ย้ําทุกภาคส่วนต้องร่วมมือกัน เพื่อมาตรการสัมฤทธิ์ผล
เลขา. สมช. ในนาม ผอ. ศปก.ศบค. ไขข้อข้องใจประเด็นสถานการณ์โควิด-19  ย้ําทุกภาคส่วนต้องร่วมมือกัน เพื่อมาตรการสัมฤทธิ์ผล
วันนี้ (19 กรกฎาคม 2564) ณ ทําเนียบรัฐบาล พลเอก ณัฐพล นาคพาณิชย์ เลขาธิการสภา
ความมั่นคงแห่งชาติ (สมช.) ในฐานะผู้อํานวยการศูนย์ปฏิบัติการศูนย์บริหารสถานการณ์โควิด-19 (ผอ.ศปก.ศบค.) ชี้แจงประเด็นที่เกี่ยวข้องกับสถานการณ์โควิดซึ่งสืบเนื่องมาจากการออกประกาศราชกิจจานุเบกษา เผยแพร่ ข้อกําหนดออกตามความในมาตรา 9 แห่งพระราชกําหนดการบริหารราชการในสถานการณ์ฉุกเฉิน พ.ศ. 2548 (ฉบับที่ 28) ซึ่งได้ยกระดับ 13 จังหวัด เป็นพื้นที่ควบคุมสูงสุดและเข้มงวด (แดงเข้ม) กําหนดมาตรการลดการเคลื่อนย้ายและการเดินทางประชาชน ห้ามออกนอกเคหสถาน ยกเว้น จัดหา อาหาร ยา เวชภัณฑ์ ส่วน ร้านอาหาร ห้างสรรพสินค้า ร้านสะดวกซื้อ เปิดได้ถึง 20.00 น. และห้ามรวมกลุ่มเกิน 5 คน
พลเอก ณัฐพลฯ ตอบคําถามสื่อมวลชนเพื่อสร้างความกระจ่างให้กับประชาชน โดยเน้นว่ามาตรการที่ออกมานั้นจะประสบความสําเร็จได้ต้องประกอบไปด้วยความร่วมมือจากหลายภาคส่วน ได้แก่ หน่วยงานภาครัฐจะต้องมีความเข้มข้น จริงจัง ประณีตในการกําหนดรายละเอียดการปฏิบัติ ภาคเอกชน จะต้องให้การสนับสนุนมาตรการที่ ศบค.กําหนด พี่น้องประชาชนที่ให้ความร่วมมือ นอกจากนั้นสื่อมวลชนก็เป็นส่วนหนึ่งในการสร้างความเข้าใจ
นอกจากนั้น ยังได้ตอบประเด็นคําถามที่สื่อมวลชนได้ถาม อาทิ เรื่องของการปฏิบัติงานของสื่อมวลชนยังคงทําได้ โดยให้ยึดหลัก DMHTT ส่วนอาสาสมัครก็ยังทําได้เพราะถือเป็นการปฏิบัติงานที่เกี่ยวข้องกับบริการสาธารณสุข เรื่องของการเดินทางมาฉีดวัคซีนที่ กทม. นั้น แสดงใบนัดเป็นหลักฐานแก่เจ้าหน้าที่ และยังมีเว็บไซต์ “หยุดเชื้อ เพื่อชาติ” เพื่อกรอกแบบฟอร์มรับ QR Code เพื่อแสดงแก่เจ้าหน้าที่ เรื่องของเคอร์ฟิวในห้วงเวลาช่วงกลางวันจะเป็นลักษณะการ “ให้งดเว้นหรือหลีกเลี่ยง” และยังยืนยันว่า ศบค. และหน่วยงานภาครัฐที่เกี่ยวข้องทั้งหมดได้มีการเตรียมการไว้แล้วทุกสถานการณ์อย่างต่อเนื่อง สําหรับกรณีโมเดลอู่ฮั่นเป็นข้อพิจารณา ของกระทรวงสาธารณสุข ที่จะต้องประเมินสถานการณ์ในลําดับต่อไป ส่วนมาตรการล็อคดาวน์แบบเต็มรูปแบบ (Full Lockdown) จะประเมินจากหลายๆปัจจัยอาทิ ยอดผู้ติดเชื้อ จํานวนสถานพยาบาล และมิติผลกระทบทางเศรษฐกิจ
เลขา สมช. ยังขอให้สื่อมวลชนและพี่น้องประชาชนเห็นใจการทํางานของกระทรวงสาธารณสุข ในการจัดหาวัคซีน เพราะปัจจัยต่าง ๆ เปลี่ยนแปลงตลอดเวลา พร้อมได้ชี้แจงแนวทางแก้ไขปัญหาการรอเตียงจํานวนมาก ได้แก่ มีการเร่งมาตรการการแยกกักที่บ้าน Home Isolation การจัดตั้งศูนย์พักคอยซึ่งจะมีครบทั้ง 50 เขต ใน กทม. ภายเดือนกรกฎาคมนี้ และพยายามแก้ปัญหา Call Center โดยเพิ่มคู่สายให้มากขึ้น
“ทาง ศบค. เองตระหนักว่าการใช้มาตรการที่เข้มข้นมากขึ้นจะทําให้พี่น้องประชาชนต้องเดือดร้อน จึงต้องขอความกรุณาทุกภาคส่วนให้ความร่วมมือปฏิบัติตามมาตรการ เพื่อให้ในเวลา 14 วันข้างหน้านี้มาตรการนั้นเกิดประสิทธิผล และเมื่อสถานการณ์ดีขึ้นจะได้เร่งผ่อนคลายมาตรการ ศบค.จะได้มีการติดตามสถานการณ์รายวัน และต้องขอขอบคุณพี่น้องประชาชนที่ให้ความร่วมมือเป็นอย่างดีมาโดยตลอด” พลเอก ณัฐพล กล่าวทิ้งท้าย
อนึ่ง สําหรับเนื้อหาเพิ่มเติมสามารถเข้าถึงได้จาก Youtube “ไทยคู่ฟ้า”
https://www.youtube.com/watch?v=5qAxL2ydurU
รัฐบาลไทย-ข่าวทำเนียบรัฐบาล-เอาใจผู้สูงวัย! ครม.อนุมัติจ่ายเงินช่วยเหลือพิเศษผู้สูงอายุ 100 - 200 บาท ตามช่วงวัย รวม 6 เดือน บรรเทาผลกระทบเศรษฐกิจ ช่วยผู้สูงอายุกว่า 10 ล้านคน
วันอังคารที่ 26 เมษายน 2565
เอาใจผู้สูงวัย! ครม.อนุมัติจ่ายเงินช่วยเหลือพิเศษผู้สูงอายุ 100 - 200 บาท ตามช่วงวัย รวม 6 เดือน บรรเทาผลกระทบเศรษฐกิจ ช่วยผู้สูงอายุกว่า 10 ล้านคน
เอาใจผู้สูงวัย! ครม.อนุมัติจ่ายเงินช่วยเหลือพิเศษผู้สูงอายุ 100 - 200 บาท ตามช่วงวัย รวม 6 เดือน บรรเทาผลกระทบเศรษฐกิจ ช่วยผู้สูงอายุกว่า 10 ล้านคน
นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวันที่ 26 เมษายน 2565 ว่า ครม.อนุมัติหลักการจ่ายเงินช่วยเหลือพิเศษแก่ผู้สูงอายุที่ได้รับสิทธิสวัสดิการเบี้ยยังชีพในปีงบประมาณ 2565 เฉลี่ยรายละ 100 - 200 บาท ตามช่วงอายุ จํานวน 10,896,444 ล้านคน วงเงินรวม 8,348.16 ล้านบาท เป็นระยะเวลา 6 เดือน ตั้งแต่เดือนเมษายน – กันยายน 2565 ตามที่กระทรวงการพัฒนาสังคมและความมั่นคงของมนุษย์เสนอ เพื่อบรรเทาผลกระทบด้านเศรษฐกิจในช่วงสถานการณ์การแพร่ระบาดของโรคโควิด-19 เนื่องจากสถานการณ์โควิด-19 ผู้สูงอายุได้รับผลกระทบทางรายได้คิดเป็นร้อยละ 50.7 ของผู้สูงอายุทั้งหมด และรายได้ของผู้สูงอายุที่มาจากการทํางานมีสัดส่วนลดลงจากร้อยละ 40 เหลือเพียงร้อยละ 22 (ข้อมูลจากสํานักงานสถิติแห่งชาติ)
การจ่ายเงินช่วยเหลือพิเศษแก่ผู้สูงอายุในครั้งนี้ จะจ่ายเพิ่มจากเบี้ยยังชีพผู้สูงอายุเป็นรายเดือนตามช่วงอายุ เป็นเวลา 6 เดือน ตั้งแต่เดือนเมษายน – กันยายน 2565 ดังนี้
1.อายุ 60 -69 ปี รับเบี้ยยังชีพผู้สูงอายุ 600 บ./เดือน รับเงินช่วยเหลือพิเศษเพิ่ม 100 บ./เดือน รวมเป็น 700 บ./เดือน
2.อายุ 70 -79 ปี รับเบี้ยยังชีพผู้สูงอายุ 700 บ./เดือน รับเงินช่วยเหลือพิเศษเพิ่ม 150 บ./เดือน รวมเป็น 850 บ./เดือน
3.อายุ 80 -89 ปี รับเบี้ยยังชีพผู้สูงอายุ 800 บ./เดือน รับเงินช่วยเหลือพิเศษเพิ่ม 200 บ./เดือน รวมเป็น 1,000 บ./เดือน
4.อายุ 90 ปีขึ้นไป รับเบี้ยยังชีพผู้สูงอายุ 1,000บ./เดือน รับเงินช่วยเหลือพิเศษเพิ่ม 250 บาท/เดือน รวมเป็น 1,250บ./เดือน
นางสาวรัชดากล่าวด้วยว่า ที่ประชุมมอบหมายกระทรวงมหาดไทย โดยกรมส่งเสริมการปกครองท้องถิ่น กรุงเทพมหานคร และเมืองพัทยา ดําเนินการขอรับการจัดสรรงบประมาณ งบกลาง รายการเงินสํารองจ่ายเพื่อกรณีฉุกเฉินหรือจําเป็น เพื่อจ่ายเงินช่วยเหลือพิเศษผู้สูงอายุต่อไป ส่วนกรณีผู้สูงอายุที่ถูกระงับสิทธิ เนื่องจากได้รับสวัสดิการอื่นซ้ําซ้อนจากรัฐ รัฐวิสาหกิจ หรือองค์กรปกครองส่วนท้องถิ่นให้ได้รับสิทธิเบี้ยยังชีพผู้สูงอายุที่ปรับเพิ่มด้วย โดยจะได้รับเมื่อมีการออกระเบียบกระทรวงมหาดไทย ว่าด้วยการจ่ายเงินเบี้ยยังชีพผู้สูงอายุขององค์กรปกครองส่วนท้องถิ่นฉบับใหม่ ตามคําวินิจฉัยของคณะกรรมการกฤษฎีกา (คณะพิเศษ)
รัฐบาลไทย-ข่าวทำเนียบรัฐบาล-จีนเปิดด่านโมฮ่านนำเข้าทุเรียนไทยแล้ว “อลงกรณ์” ย้ำต้องเข้มงวดมาตรการปัองกันปนเปื้อนโควิด
วันเสาร์ที่ 16 เมษายน 2565
จีนเปิดด่านโมฮ่านนําเข้าทุเรียนไทยแล้ว “อลงกรณ์” ย้ําต้องเข้มงวดมาตรการปัองกันปนเปื้อนโควิด
จีนเปิดด่านโมฮ่านนําเข้าทุเรียนไทยแล้ว “อลงกรณ์” ย้ําต้องเข้มงวดมาตรการปัองกันปนเปื้อนโควิด แนะผู้ส่งออกบริหารความเสี่ยงเพิ่มการขนส่งทางเรือทางอากาศเพิ่ม
นายอลงกรณ์ พลบุตร ที่ปรึกษารัฐมนตรีว่าการกระทรวงเกษตรและสหกรณ์ ในฐานะประธานคณะทํางานแก้ไขปัญหาผลไม้ล่วงหน้าในคณะกรรมการพัฒนาและบริหารจัดการผลไม้ (Fruit Board) เปิดเผยว่า ได้รับรายงานจากสํานักงานที่ปรึกษาการเกษตรต่างประเทศ ประจํากรุงปักกิ่ง ฝ่ายเกษตร ประจําสถานกงสุลใหญ่ ณ นครกว่างโจว ฝ่ายเกษตร ประจําสถานกงสุลใหญ่ ณ นครเซี่ยงไฮ้ว่า ด่านโม่ฮานในมณฑลยูนนานเปิดนําเข้าทุเรียนไทยจากด่านบ่อเต็นของลาวแล้วตั้งแต่วันที่ 15 เมษายนที่ผ่านมา หลังจากระงับการนําเข้าทุเรียนไทย 3 วัน ระหว่างวันที่ 12 – 14 เมษายน จากตรวจพบการปนเปื้อนโควิดในรถบรรทุกคอนเทนเนอร์จากไทย โดยด่านเปิดทําการระหว่างเวลา 08.30 - 21.00 น. และในเวลา 17.30 - 21.00 น. เป็นช่วงให้รถบรรทุกเปล่าผ่าน ส่วนโหย่วอี้กวน (กว่างซีจ้วง) ยังเปิดให้บริการระหว่างเวลา 08.00 - 19.00 น. แต่มีความแออัดจึงควรหลีกเลี่ยงเพื่อลดความเสี่ยง
“ทั้งนี้ ขอให้ผู้ประกอบการดําเนินมาตรการป้องกันการปนเปื้อนเชื้อโควิดและฆ่าเชื้อสินค้าตามข้อกําหนดของทางราชการอย่างเคร่งครัดตามข้อสั่งการของดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ ในฐานะประธานคณะกรรมการพัฒนาและบริหารจัดการผลไม้ (Fruit Board)” นายอลงกรณ์ กล่าว
นายอลงกรณ์ ได้แนะนําให้เพิ่มการขนส่งทางเรือและทางอากาศ โดยกล่าวว่า ท่าเรือของจีนที่เปิดให้บริการนําเข้าผลไม้ไทยได้แก่ 1.ท่าเรือชินโจว (กว่างซีจ้วง) มีเที่ยวเรือในเส้นทางระหว่างท่าเรือแหลมฉบังและท่าเรือชินโจวสัปดาห์ละ 4 - 7 เที่ยว ระยะเวลา 3 - 8 วัน ระยะเวลาในการตรวจปล่อยและผ่านโกดังห่วงโซ่ควบคุมความเย็นประมาณ 3 - 4 วัน 2.ท่าเรือเสอโข่ว (เซินเจิ้น) มีเที่ยวเรือในเส้นทางระหว่างท่าเรือแหลมฉบังและท่าเรือเสอโข่วเฉลี่ยวันละ 1 - 4 เที่ยว ระยะเวลา 6 - 11 วัน ท่าเรือหนานซา (กว่างโจว) มีเที่ยวเรือในเส้นทางระหว่างท่าเรือแหลมฉบังและท่าเรือหนานซาเฉลี่ยวันละ 1 - 3 เที่ยว ระยะเวลา 5 - 9 วัน ส่วนท่าเรือเซินเจิ้นวาน และท่าเรือเซี่ยงไฮ้ แม้เปิดบริการแต่มีมาตรการตรวจโควิดเข้มข้นอาจเกิดความล่าช้ามากกว่าปกติ
ในส่วนการขนส่งทางอากาศนั้น สนามบินเซินเจิ้น เป่าอัน มีเที่ยวบินคาร์โกของบริษัท S.F. รองรับน้ําหนักบรรทุก ประมาณ 25 ตันต่อเที่ยว จากสนามบินสุวรรณภูมิไปสนามบินเซินเจิ้น สัปดาห์ละ 6 เที่ยว (ยกวันวันเสาร์) ส่วนสนามบินเซียงไฮ้ ผู่ตงยังเปิดให้บริการ แต่เนื่องจากนครเซี่ยงไฮ้ขยายการล็อคดาวน์ออกไปอย่างไม่มีกําหนด ทําให้การตรวจปล่อยและขนส่งสินค้าล่าช้าติดขัด
“ขอให้ผู้ส่งออกติดตามข่าวสารจากทางราชการอย่างใกล้ชิด เพราะสถานการณ์ด่านนําเข้าของจีนอาจเปลี่ยนแปลงได้ตลอดเวลา ขึ้นอยู่กับสถานการณ์การแพร่ระบาดของโควิด-19 ในพื้นที่” นายอลงกรณ์ กล่าว
รัฐบาลไทย-ข่าวทำเนียบรัฐบาล-รฟม. ร่วมเป็นส่วนหนึ่งในการสร้างโอกาสเพื่อสังคม
วันอังคารที่ 14 กันยายน 2564
รฟม. ร่วมเป็นส่วนหนึ่งในการสร้างโอกาสเพื่อสังคม
มอบเงินบริจาคและสนับสนุนของที่ระลึกผ่านการออกแบบภายใต้แนวคิด “Metro For All รถไฟฟ้าเพื่อทุกคน” มูลนิธิออทิสติกไทย เนื่องในโอกาสวันคล้ายวันก่อตั้ง รฟม. ครบรอบ 29 ปี
นางกนกกาญจน์ เกศะรักษ์ ผู้อํานวยการกองกิจกรรมเพื่อสังคม เป็นผู้แทนการรถไฟฟ้าขนส่งมวลชนแห่งประเทศไทย (รฟม.) กระทรวงคมนาคม มอบเงินบริจาค จํานวน 115,000 บาท ให้แก่ มูลนิธิออทิสติกไทย โดยมี นายชูศักดิ์ จันทยานนท์ ประธานมูลนิธิ เป็นผู้รับมอบ โดยเงินดังกล่าว รฟม. ร่วมกับ หน่วยงานพันธมิตรที่มาร่วมแสดงความยินดี และร่วมบริจาค เนื่องในโอกาสวันคล้ายวันก่อตั้ง รฟม. ครบรอบ 29 ปี
ทั้งนี้ รฟม. ขอร่วมเป็นส่วนหนึ่งในการสร้างโอกาสเพื่อสังคม ด้วยการเปิดพื้นที่ให้น้องๆจากมูลนิธิออทิสติกไทยได้แสดงออกถึงพรสวรรค์และจินตนาการผ่านผลงานศิลปะ โดยการออกแบบชุดของที่ระลึกเนื่องในโอกาสวันคล้ายวันก่อตั้ง รฟม. ภายใต้แนวคิด “Metro For All รถไฟฟ้าเพื่อทุกคน” เพื่อสื่อให้เห็นว่า รฟม. ได้คํานึงถึงหลักการออกแบบโครงการรถไฟฟ้าทุกสายเพื่อทุกคน สําหรับคนทุกกลุ่ม (Universal Design)โดยไม่มีข้อจํากัดทางด้านอายุและสภาพร่างกาย ให้สามารถเข้าถึงและใช้ประโยชน์ได้อย่างกว้างขวาง ซึ่งนอกจากจะเป็นการนําผลงานศิลปะของน้อง ๆ ออกมาแสดงให้คนภายนอกได้ชื่นชมแล้ว ยังเป็นการสร้างแรงบันดาลใจ ความภาคภูมิใจจากภายในตนเอง และเป็นการส่งต่อโอกาสให้มีอาชีพ สามารถพึ่งพาตนเองได้ สร้างรายได้อย่างยั่งยืน
สามารถติดตามข้อมูลข่าวสารของ รฟม. ได้ที่http://www.mrta.co.th และ เฟซบุ๊กแฟนเพจ : การรถไฟฟ้าขนส่งมวลชนแห่งประเทศไทย
รัฐบาลไทย-ข่าวทำเนียบรัฐบาล-ครม.เห็นชอบให้ขยายระยะเวลาการดำเนินการศูนย์จัดเก็บข้อมูลแรงงานเมียนมาชั่วคราว ของทางการเมียนมา ณ จังหวัดสมุทรสาคร ออกไปอีก 1 ปี เพื่อให้แรงงานเมียนมามีเอกสารประจำตัว
วันอังคารที่ 8 กุมภาพันธ์ 2565
ครม.เห็นชอบให้ขยายระยะเวลาการดําเนินการศูนย์จัดเก็บข้อมูลแรงงานเมียนมาชั่วคราว ของทางการเมียนมา ณ จังหวัดสมุทรสาคร ออกไปอีก 1 ปี เพื่อให้แรงงานเมียนมามีเอกสารประจําตัว
ครม.เห็นชอบให้ขยายระยะเวลาการดําเนินการศูนย์จัดเก็บข้อมูลแรงงานเมียนมาชั่วคราว ของทางการเมียนมา ณ จังหวัดสมุทรสาคร ออกไปอีก 1 ปี เพื่อให้แรงงานเมียนมามีเอกสารประจําตัว โดยไม่ต้องเดินทางกลับประเทศ
วันที่ 8 กุมภาพันธ์ 2565 น.ส.ไตรศุลีไตรสรณกุล รองโฆษกประจําสํานักนายกรัฐมนตรี กล่าวว่า คณะรัฐมนตรี (ครม.) เห็นชอบให้ขยายระยะเวลาการดําเนินการศูนย์จัดเก็บข้อมูลแรงงานเมียนมาชั่วคราว (The Temporary Data Collection : TDCC) ของทางการเมียนมา ณ จังหวัดสมุทรสาคร ออกไปอีก 1 ปี เพื่อให้แรงงานเมียนมามีเอกสารประจําตัว โดยไม่ต้องเดินทางกลับประเทศ และทําให้การบริหารจัดการแรงงานเมียนมาในประเทศไทยเกิดความต่อเนื่อง เป็นไปด้วยความเรียบร้อย โดยให้คณะกรรมการโรคติดต่อจังหวัดสมุทรสาครพิจารณากําหนดวัน เวลา ในการเริ่มเปิดดําเนินการ รวมทั้งแนวทางการปฏิบัติงานของศูนย์จัดเก็บข้อมูลฯของทางการเมียนมา ให้สอดคล้องกับแนวทางการป้องกันการแพร่ระบาดของโรคติดเชื้อไวรัสโคโรนา 2019(โควิด-19)
ทั้งนี้ในปัจจุบันศูนย์จัดเก็บข้อมูลฯของทางการเมียนมาได้ยุติการดําเนินการแล้วตั้งแต่วันที่ 26 กรกฎาคม 2564 สถานเอกอัครราชทูตสาธารณรัฐแห่งสหภาพเมียนมาประจําประเทศไทยได้มีหนังสือถึงกระทรวงการต่างประเทศเมื่อวันที่ 18 สิงหาคม 2564 แจ้งความประสงค์ขอให้ฝ่ายไทยพิจารณาขยายระยะเวลาการดําเนินการศูนย์จัดเก็บข้อมูลฯของทางการเมียนมาออกไปอีก 1 ปี เพื่ออํานวยความสะดวกแก่นายจ้าง และแรงงานเมียนมาให้สามารถมีเอกสารประจําตัวได้อย่างต่อเนื่อง โดยที่ไม่ต้องเดินทางกลับประเทศ รวมทั้งเป็นประโยชน์ในการบริหารจัดการแรงงานต่างด้าวในภาพรวมได้อย่างต่อเนื่อง
น.ส.ไตรศุลีกล่าวว่า แนวทางการดําเนินการของศูนย์จัดเก็บข้อมูลฯของทางการเมียนมา ยังคงให้เป็นไปตามแนวทางที่ครม.ได้ให้ความเห็นชอบเมื่อวันที่ 16 มิถุนายน 2563 เช่น มีกลุ่มเป้าหมาย เป็นกลุ่มแรงงานเมียนมา ไม่รวมคนต่างด้าวสัญชาติเมียนมาที่อยู่ในประเทศไทยด้วยวัตถุประสงค์อื่น เป็นการดําเนินการชั่วคราวระยะเวลา 1 ปี สถานที่ตั้ง ตลาดทะเลไทย ตําบลท่าจีน อําเภอเมืองสมุทรสาคร จังหวัดสมุทรสาคร เอกสารหลักฐานประกอบการพิจารณาได้แก่ แบบคําขอ บัตรประจําตัวประชาชนเมียนมา และสําเนาทะเบียนบ้านเมียนมา ส่วนค่าใช้จ่ายในการดําเนินการ จะไม่มีการเรียกเก็บค่าใช้จ่าย ยกเว้นเมื่อไปรับหนังสือเดินทาง ณ จุดที่กําหนด ต้องเสียค่าใช้จ่ายจํานวน 1,050 บาท
ขณะที่สถานที่สําหรับรับหนังสือเดินทาง ประกอบด้วย สถานเอกอัครราชทูตสาธารณรัฐแห่งสหภาพเมียนมาประจําประเทศไทย และศูนย์ออกหนังสือเดินทางบริเวณชายแดน 3 แห่ง ได้แก่ ฝั่งท่าขี้เหล็ก ตรงข้ามอําเภอแม่สาย จังหวัดเชียงราย ฝั่งเมียวดี ตรงข้ามอําเภอแม่สอด จังหวัดตาก และฝั่งเกาะสอง ตรงข้ามอําเภอเมือง จังหวัดระนอง
-----------------------------
รัฐบาลไทย-ข่าวทำเนียบรัฐบาล-การรถไฟแห่งประเทศไทย แจ้งปรับเปลี่ยนเส้นทาง และงดเดินรถท้องถิ่นสายตะวันออกเฉียงเหนือ (หนองคาย) เป็นการชั่วคราว เนื่องจากสถานการณ์น้ำท่วม
วันจันทร์ที่ 27 กันยายน 2564
การรถไฟแห่งประเทศไทย แจ้งปรับเปลี่ยนเส้นทาง และงดเดินรถท้องถิ่นสายตะวันออกเฉียงเหนือ (หนองคาย) เป็นการชั่วคราว เนื่องจากสถานการณ์น้ําท่วม
การรถไฟแห่งประเทศไทย​ (รฟท.)​ ปรับเปลี่ยนเส้นทางการเดินรถสายหนองคาย ช่วงระหว่างสถานีบําเหน็จณรงค์ - จัตุรัส ไปใช้เส้นทางชุมทางแก่งคอย - นครราชสีมา - ชุมทางบัวใหญ่ แทน พร้อมกับงดเดินขบวนรถท้องถิ่น จํานวน 2 ขบวน ตั้งแต่วันที่ 26 กันยายน 2564
นายนิรุฒ มณีพันธ์ ผู้ว่าการรถไฟแห่งประเทศไทย (รฟท.)​ เปิดเผยว่า จากสถานการณ์เกิดฝนตกหนักในหลายพื้นที่ ทําให้ช่วงเช้าของวันที่ 25 กันยายน 2564 ได้เกิดน้ําท่วมเส้นทางรถไฟระหว่างสถานีบําเหน็จณรงค์ - จัตุรัส ส่งผลกระทบให้ขบวนรถในเส้นทางสายตะวันออกเฉียงเหนือ (สายหนองคาย) ไม่สามารถเดินรถผ่านได้ การรถไฟแห่งประเทศไทย​ (รฟท.)​ จึงจําเป็นต้องปรับเปลี่ยนเส้นทางการเดินรถสายหนองคาย ช่วงระหว่างสถานีบําเหน็จณรงค์ - จัตุรัส ไปใช้เส้นทางชุมทางแก่งคอย - นครราชสีมา - ชุมทางบัวใหญ่ แทน พร้อมกับงดเดินขบวนรถท้องถิ่น จํานวน 2 ขบวน ตั้งแต่วันที่ 26 กันยายน 2564 เป็นต้นไปจนกว่าจะมีคําสั่งเปลี่ยนแปลง เพื่อความปลอดภัยของผู้โดยสาร ดังนี้
1. ขบวนรถด่วนที่ 75/76 กรุงเทพ - หนองคาย - กรุงเทพ ปรับเปลี่ยนเส้นทางช่วงชุมทางแก่งคอย - ชุมทางบัวใหญ่ ไปใช้เส้นทางช่วงชุมทางแก่งคอย - นครราชสีมา - ชุมทางบัวใหญ่ แทน
2. งดเดินขบวนรถท้องถิ่นที่ 433/434 ชุมทางแก่งคอย - ชุมทางบัวใหญ่ - ชุมทางแก่งคอย
อย่างไรก็ตาม เจ้าหน้าที่ รฟท. ได้ลงพื้นที่ตรวจสอบความเสียหายในเบื้องต้นพบว่า เส้นทางรถไฟ​ ช่วง สทล. 296/5-297/7 ระหว่างสถานีบําเหน็จณรงค์ - จตุรัส มีความเสียหายเล็กน้อย และเมื่อระดับน้ําลดจะสามารถเข้าดําเนินการซ่อมแซมอัดหินได้ ส่วนเส้นทางรถไฟช่วง สทล.352/13-14​ ระหว่างสถานีบ้านเหลื่อม - หนองพลวง พบความเสียหายมาก เนื่องจากหินบนทางรถไฟถูกพัดไปกับกระแสน้ํา ระบบอาณัติสัญญาณได้รับความเสียหาย อีกทั้งระดับน้ํายังคงเพิ่มสูงขึ้นอย่างต่อเนื่อง จึงได้สั่งการให้ฝ่ายการช่างโยธาเตรียมความพร้อมรับมือกับสถานการณ์ โดยขอให้พนักงาน เจ้าหน้าที่บํารุงทางตรวจทางและเฝ้าระวังสังเกตการณ์ระดับน้ําตลอด 24 ชั่วโมง โดยประชาชนสามารถสอบถามรายละเอียดเพิ่มได้ที่ศูนย์บริการลูกค้าสัมพันธ์ หมายเลขโทรศัพท์ 1690 ตลอด​ 24 ชั่วโมง หรือเฟซบุ๊ก แฟนเพจ ทีมพีอาร์การรถไฟแห่งประเทศไทย
รัฐบาลไทย-ข่าวทำเนียบรัฐบาล-กระทรวงยุติธรรม โดยกรมคุมประพฤติ ระดมกำลัง นำผู้ถูกคุมความประพฤติ ช่วยงาน โรงพยาบาลสนาม
วันเสาร์ที่ 7 สิงหาคม 2564
กระทรวงยุติธรรม โดยกรมคุมประพฤติ ระดมกําลัง นําผู้ถูกคุมความประพฤติ ช่วยงาน โรงพยาบาลสนาม
กระทรวงยุติธรรม โดยกรมคุมประพฤติ ระดมกําลัง นําผู้ถูกคุมความประพฤติ ช่วยงาน โรงพยาบาลสนาม
วันนี้ (7 สิงหาคม 2564) นายวิตถวัลย์ สุนทรขจิต อธิบดีกรมคุมประพฤติ กล่าวถึง สถานการณ์การแพร่ระบาดของโควิด-19 เป็นการแพร่ระบาดที่รวดเร็วและส่งผลกระทบต่อสังคมไทยเป็นวงกว้าง รวมถึงผู้ติดเชื้อก็ขาดแคลนเตียงในการรักษา ทําให้ต้องจัดตั้งโรงพยาบาลสนามขึ้นทั่วประเทศ
กรมคุมประพฤติจึงระดมกําลัง นําผู้ถูกคุมความประพฤติ ทํางานบริการสังคม เพื่อสนับสนุนการแก้ไขปัญหาการแพร่ระบาดของโรคติดเชื้อโควิด-19 ในการจัดเตรียมสถานที่ ศูนย์พักคอย และสร้างเตียงสนามเพื่อรองรับผู้ป่วยโรคโควิท-19 ที่กําลังระบาดหนักในขณะนี้
โดยสํานักงานคุมประพฤติจังหวัดพระนครศรีอยุธยาได้การบูรณาการประสานความร่วมมือในการสนับสนุนกิจกรรมทํางานบริการสังคม ณ โรงพยาบาลสนามมหาวิทยาลัยเทคโนโลยีราชมงคลสุวรรณภูมิ (มทร.) ศูนย์หันตรา จังหวัดพระนครศรีอยุธยา ร่วม กับหน่วยงานฝ่ายปกครอง ฝ่ายสาธารณสุข ฝ่ายทหารและอาสาสมัครคุมประพฤติ
โดยนําผู้ถูกคุมความประพฤติ ช่วยขนย้ายน้ํา เพื่อให้ความสะดวกกับผู้ป่วยที่เข้ารับการรักษาและยังได้พัฒนาทําความสะอาดตัดหญ้าบริเวณรอบโรงพยาบาลสนาม มทร.
นอกจากนี้สํานักงานคุมประพฤติจังหวัดนครราชสีมา สาขาสีคิ้ว นําผู้ถูกคุมความประพฤติ จัดเตรียมที่นอน ประกอบพัดลม หมอน ผ้าห่ม กล่องพลาสติกมีลิ้นชักสําหรับใส่ของใช้ส่วนตัว โต๊ะ เก้าอี้ ฯลฯ และทําความสะอาดบริเวณโดยรอบ เพื่ออํานวยความสะดวกให้แก่ผู้ป่วยที่พักอยู่ ซึ่งการนําผู้ถูกคุมความประพฤติ ทํางานบริการสังคม เป็นอีกกิจกรรมในการสร้างความตระหนักในการเห็นคุณค่าของตนเอง ของผู้ถูกคุมความประพฤติ และทําให้ชุมชนเกิดการยอมรับและให้โอกาส การจัดกิจกรรมครั้งนี้ ดําเนินการภายใต้มาตรการป้องกันการแพร่ระบาดเชื้อไวรัสโควิด 19 อย่างเคร่งครัด
รัฐบาลไทย-ข่าวทำเนียบรัฐบาล-รองปลัดฯ อำพันธุ์ เป็นประธานการประชุมคณะกรรมการพิจารณาอุทธรณ์ ครั้งที่ 7/2564
วันอังคารที่ 28 กันยายน 2564
รองปลัดฯ อําพันธุ์ เป็นประธานการประชุมคณะกรรมการพิจารณาอุทธรณ์ ครั้งที่ 7/2564
รองปลัดฯ อําพันธุ์ เป็นประธานการประชุมคณะกรรมการพิจารณาอุทธรณ์ ครั้งที่ 7/2564
นายอําพันธุ์ เวฬุตันติ รองปลัดกระทรวงเกษตรและสหกรณ์ เป็นประธานการประชุมคณะกรรมการพิจารณาอุทธรณ์ ครั้งที่ 7/2564 โดยมีผู้แทนจากกรมส่งเสริมสหกรณ์ ผู้แทนจากสํานักงานปลัดกระทรวงเกษตรและสหกรณ์ สํานักงานคณะกรรมการกฤษฎีกา กรรมการผู้ทรงคุณวุฒิในคณะกรรมการพัฒนาการสหกรณ์แห่งชาติ และคณะทํางานที่เกี่ยวข้อง เข้าร่วม ณ ห้องประชุมกระทรวงเกษตรและสหกรณ์ โดยที่ประชุมได้มีการพิจารณาหารือข้ออุทธรณ์ ตามระเบียบว่าด้วยการพิจารณาอุทธรณ์ พ.ศ. 2563 จํานวน 5 เรื่อง
รัฐบาลไทย-ข่าวทำเนียบรัฐบาล-โฆษกรัฐบาลสวนฝ่ายค้าน โหมโรงศึกซักฟอกอย่าท่าดีทีเหลว ย้ำพรรคร่วมรัฐบาลยังเหนียวแน่นเป็นเอกภาพ
วันอังคารที่ 1 มีนาคม 2565
โฆษกรัฐบาลสวนฝ่ายค้าน โหมโรงศึกซักฟอกอย่าท่าดีทีเหลว ย้ําพรรคร่วมรัฐบาลยังเหนียวแน่นเป็นเอกภาพ
โฆษกรัฐบาลสวนฝ่ายค้าน โหมโรงศึกซักฟอกอย่าท่าดีทีเหลว ย้ําพรรคร่วมรัฐบาลยังเหนียวแน่นเป็นเอกภาพ
วันที่ 28 ก.พ. 65 นายธนกร วังบุญคงชนะ โฆษกประจําสํานักประจําสํานักนายกรัฐมนตรี กล่าวถึงกรณีที่นายสุทิน คลังแสง ประธานวิปฝ่ายค้าน ระบุว่า การเปิดประชุมสภาฯ สมัยหน้า พล.อ.ประยุทธ์ จันทร์โอชา นายกรัฐมนตรีและรมว.กลาโหม อยู่ในภาวะเสี่ยงสูงจากปัจจัยหลายเรื่อง อาจจะทําให้รัฐบาลหลับกลางอากาศได้ว่า รัฐบาลไม่ได้รู้สึกตกใจอะไร เพราะฝ่ายค้านมักจะหลอกตัวเองแบบนี้เป็นประจําอยู่แล้ว ท่าดีทีเหลว เช่น เรื่องที่ฝ่ายค้านจะยื่นอภิปรายไม่ไว้วางใจนายกรัฐมนตรี และครม.นั้น ฝ่ายค้านก็มักจะโหมโรงเหมือนมีข้อมูลล้นมือ แต่พอเอาเข้าจริงประชาชนแทบจะปิดโทรทัศน์หนี เพราะไม่ต่างอะไรจากการเอาข่าวที่สื่อมวลชนนําเสนอมาเล่าซ้ํา
ส่วนกรณีที่นายสุทินระบุว่า วันนี้พรรคภูมิใจไทยมีความพร้อมทุกด้าน ถ้าคู่ต่อสู้อ่อนแอเมื่อไหร่ อะไรก็เป็นไปได้นั้น นายธนกร กล่าวว่า เมื่อสู้กันด้วยผลงานในสภาฯ ไม่ได้ จุดกระแสไม่ติด ก็หันกลับมาใช้วิธียุหรือเสี้ยมให้พรรคร่วมรัฐบาลแตกคอกันแทน ยืนยันว่า วันนี้พรรคร่วมรัฐบาลยังเหนียวแน่น ทํางานร่วมกันอย่างเป็นเอกภาพ ดังนั้น ฝ่ายค้านควรจะเตรียมข้อมูลให้พร้อมหากคิดจะยื่นญัตติขอเปิดอภิปรายไม่ไว้วางใจรัฐบาลจะดีกว่า อย่าเสียเวลามาตีโพยตีพาย แล้วสุดท้ายรําไม่ดีก็โทษปี่โทษกลอง ประชาชนจะได้รู้สึกว่า สภาฯ ยังมีฝ่ายค้านทําหน้าที่แทนเขาอยู่บ้าง ไม่ใช่ว่าจะยื่นช่วงเวลาไหนก็ยังไม่รู้ แต่โหมโรงรายวันไปเรื่อยเปื่อย ทางที่ดีรีบไปหารือกับพรรคร่วมฝ่ายค้านด้วยกันเองให้รู้เรื่องก่อนดีกว่า
รัฐบาลไทย-ข่าวทำเนียบรัฐบาล-กรมศุลกากรจับกุมชาวปากีสถานลักลอบนำเข้าเฮโรอีนและเคตามีน มูลค่ากว่า 95 ล้านบาท
วันอังคารที่ 30 พฤศจิกายน 2564
กรมศุลกากรจับกุมชาวปากีสถานลักลอบนําเข้าเฮโรอีนและเคตามีน มูลค่ากว่า 95 ล้านบาท
กรมศุลกากรร่วมแถลงข่าวจับกุมผู้โดยสารชายชาวปากีสถาน 2 คน ลักลอบนําเข้าเฮโรอีน น้ําหนักรวมสิ่งห่อหุ้ม 1.1 กก. และเคตามีน น้ําหนักรวมสิ่งห่อหุ้ม 30.6 กก. รวมมูลค่ากว่า 95 ล้านบาท ณ กรมศุลกากร
วันนี้ (30 พฤศจิกายน 2564) กรมศุลกากร พร้อมด้วยสํานักงานคณะกรรมการป้องกันและปราบปรามยาเสพติด กองบัญชาการตํารวจปราบปรามยาเสพติด และศูนย์รักษาความปลอดภัย กองบัญชาการกองทัพไทย ร่วมกันแถลงข่าวจับกุมผู้โดยสารชายชาวปากีสถาน 2 คน ลักลอบนําเข้าเฮโรอีน น้ําหนักรวมสิ่งห่อหุ้ม 1.1 กก. และเคตามีน น้ําหนักรวมสิ่งห่อหุ้ม 30.6 กก. รวมมูลค่ากว่า 95 ล้านบาท ณ กรมศุลกากร
นายพชร อนันตศิลป์ อธิบดีกรมศุลกากร เปิดเผยว่า กรมศุลกากรและหน่วยงานที่เกี่ยวข้อง ได้เพิ่มความเข้มงวดในการป้องกันและสกัดกั้นยาเสพติดให้โทษ โดยเมื่อวันที่ 29 พฤศจิกายน 2564 กรมศุลกากรใช้ข้อมูลทางการข่าวและข้อมูลความเสี่ยง เพื่อเฝ้าระวังการลักลอบนําเข้าสิ่งผิดกฎหมาย ได้ทําการตรวจค้นผู้โดยสารชายชาวปากีสถาน
2 ราย ขณะผ่านเข้าช่องตรวจผู้โดยสารไม่มีสิ่งของต้องสําแดง (ช่องเขียว) บริเวณห้องโถงผู้โดยสารขาเข้า ท่าอากาศยานสุวรรณภูมิ ซึ่งเดินทางมาจากท่าอากาศยานนานาชาติจินนาห์ เมืองการาจี ประเทศปากีสถาน ผ่านท่าอากาศยานนานาชาติดูไบ ประเทศสหรัฐอาหรับเอมิเรตส์ ปลายทางท่าอากาศยานสุวรรณภูมิ ประเทศไทย โดยสายการบิน
เอมิเรตส์ แอร์ไลน์ ผลการตรวจค้นพบ ยาเสพติดให้โทษ ประเภทที่ 1 (เฮโรอีน) น้ําหนักรวมสิ่งห่อหุ้ม 1.1 กิโลกรัม และวัตถุที่ออกฤทธิ์ต่อจิตและประสาท ประเภทที่ 2 (เคตามีน) น้ําหนักรวมสิ่งห่อหุ้ม 30.6 กิโลกรัม บรรจุอยู่ในบรรจุภัณฑ์ชาผงสําเร็จรูป ของกลางดังกล่าวเก็บในกระเป๋าสัมภาระปะปนกับบรรจุภัณฑ์ที่เป็นชาผงสําเร็จรูปปกติ เพื่ออําพรางไม่ให้เจ้าหน้าที่ตรวจพบ รวมมูลค่า 95,100,000 บาท
จากการสอบสวน ผู้ต้องหาให้การว่าได้รับว่าจ้างจากชายชาวปากีสถาน อาศัยอยู่ประเทศปากีสถาน ให้ตนและเพื่อนลักลอบนํายาเสพติดให้โทษ ประเภทที่ 1 (เฮโรอีน) และวัตถุที่ออกฤทธิ์ต่อจิตและประสาท ประเภทที่ 2 (เคตามีน) เข้าประเทศไทย ทั้งนี้ การกระทําดังกล่าวเป็นความผิดตามมาตรา 242 ประกอบมาตรา 166 และมาตรา 252 แห่งพระราชบัญญัติศุลกากร พ.ศ. 2560 และพระราชบัญญัติยาเสพติดให้โทษ พ.ศ. 2522 และพระราชบัญญัติวัตถุที่ออกฤทธิ์ต่อจิตและประสาท พ.ศ. 2559
อนึ่ง สถิติผลงานการจับกุมยาเสพติดของกรมศุลกากร ในปีงบประมาณ 2564 (ตุลาคม 2563 ถึงกันยายน 2564) มีจํานวน 188 ราย มูลค่า 7,566,322,562 บาท ปีงบประมาณ 2565 (ตุลาคม 2564 ถึง ปัจจุบัน) จํานวน 14 ราย มูลค่า 1,075,515,840 บาท
รัฐบาลไทย-ข่าวทำเนียบรัฐบาล-ศบค. ปรับ 69 จว. เป็นพื้นที่ควบคุมสีส้ม และ 8 จว. นำร่องท่องเที่ยว ให้สถานบันเทิงเปิดในรูปแบบร้านอาหาร ที่ผ่าน SHA+ หรือ Thai Stop COVID 2 Plus
วันศุกร์ที่ 7 มกราคม 2565
ศบค. ปรับ 69 จว. เป็นพื้นที่ควบคุมสีส้ม และ 8 จว. นําร่องท่องเที่ยว ให้สถานบันเทิงเปิดในรูปแบบร้านอาหาร ที่ผ่าน SHA+ หรือ Thai Stop COVID 2 Plus
.....
ที่ประชุม ศบค. (7 ม.ค. 65) มีมติปรับระดับพื้นที่สถานการณ์ทั่วราชอาณาจักร มีผลตั้งแต่ 9 ม.ค. 65 เป็นต้นไป ดังนี้พื้นที่ควบคุมสูงสุดและเข้มงวด พื้นที่ควบคุมสูงสุด และพื้นที่เฝ้าระวังสูงสุด 0 จว./ พื้นที่ควบคุม (สีส้ม) จากเดิม 39 จว. เพิ่มเป็น 69 จว./ และพื้นที่สีฟ้า (นําร่องท่องเที่ยว) คงเดิม 8 จว.
.
ให้ขยายระยะเวลาทํางานที่บ้าน work from home จนถึงวันที่ 31 ม.ค. 65 แต่ต้องไม่กระทบต่อบริการประชาชน และการดําเนินงานขององค์กร
.
สําหรับมาตรการควบคุมโรคโควิด-19 ในสถานบันเทิง ผับ บาร์ คาราโอเกะ ให้เปิดในรูปแบบร้านอาหาร ซึ่งให้ผู้ประกอบการต้องได้รับอนุญาตจาก คกก.โรคติดต่อจังหวัดก่อนวันที่ 15 ม.ค. 65 และเริ่มเปิดบริการได้ตังแต่วันที่ 16 ม.ค. 65
.
พร้อมปรับมาตรการในพื้นที่นําร่องการท่องเที่ยว 8 จังหวัด ได้แก่ กรุงเทพมหานคร กาญจนบุรี กระบี่ ชลบุรี นนทบุรี ปทุมธานี พังงา และภูเก็ต ให้บริโภคสุราในร้านอาหารได้ไม่เกิน 21.00 น. และต้องเป็นร้านอาหารที่ผ่าน SHA+ หรือ Thai Stop COVID 2 Plus เท่านั้น
.
อ่านเพิ่มเติม คลิกhttps://www.thaigov.go.th/news/contents/details/50317
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-แรงงาน ร่วมกับ กระทรวงศึกษาธิการ ลงนาม MOU ขับเคลื่อนนโยบาย พัฒนาคุณภาพชีวิตแรงงาน
วันพุธที่ 19 มกราคม 2565
แรงงาน ร่วมกับ กระทรวงศึกษาธิการ ลงนาม MOU ขับเคลื่อนนโยบาย พัฒนาคุณภาพชีวิตแรงงาน
กระทรวงแรงงานผนึกกําลังกระทรวงศึกษาธิการ ลงนามบันทึกข้อตกลงความร่วมมือ (MOU) ว่าด้วยการส่งเสริมการศึกษาและการมีงานทําให้แก่นักเรียน นักศึกษา และแรงงานทุกระดับ โดยมุ่งหวังพัฒนาระบบฐานข้อมูล (Big Data) ด้านอุปสงค์อุปทานของตลาดแรงงาน เพื่อพัฒนาคุณภาพชีวิต
นายสุชาติ ชมกลิ่น รัฐมนตรีว่าการกระทรวงแรงงานเปิดเผยว่า กระทรวงแรงงานได้ร่วมกับกระทรวงศึกษาธิการ จัดพิธีลงนามบันทึกข้อตกลงความร่วมมือว่าด้วยการส่งเสริมการศึกษาและการมีงานทําให้แก่นักเรียน นักศึกษา และแรงงานทุกระดับ ณ ห้องประชุมราชวัลลภ อาคารราชวัลลภ กระทรวงศึกษาธิการ กรุงเทพมหานคร รัฐบาลโดยการนําของพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม พร้อมทั้งพลเอก ประวิตร วงษ์สุวรรณ รองนายกรัฐมนตรีที่กํากับดูแลกระทรวงแรงงานมีนโยบายส่งเสริมพัฒนาทักษะทางอาชีพและส่งเสริมการมีงานทํา และให้ความสําคัญในการพัฒนาทรัพยากรมนุษย์ทุกช่วงวัยโดยเฉพาะในวัยกําลังแรงงานที่จะต้องได้รับการพัฒนาทักษะฝีมือให้สูงขึ้นสอดคล้องกับการเปลี่ยนแปลงของเทคโนโลยีลดปัญหาการขาดแคลนแรงงานที่มีความรู้ ความสามารถ และทักษะฝีมือที่ตรงกับความต้องการของตลาดแรงงานทั้งในเชิงปริมาณและคุณภาพ ทั้งสองหน่วยงานจึงขับเคลื่อนนโยบายดังกล่าวโดยใช้แนวทางประชารัฐในการสร้างความร่วมมือ โดยร่วมกันพัฒนาระบบฐานข้อมูล (Big Data)ด้านอุปสงค์อุปทานของตลาดแรงงานเพื่อส่งเสริมการจัดการศึกษาพัฒนาทักษะทางอาชีพและการมีงานทํา จัดฝึกอบรมด้านเทคโนโลยีสมัยใหม่ให้แก่บุคลากรและครูผู้สอนเพื่อนําความรู้ไปขยายผลให้แก่นักเรียน นักศึกษาในสังกัดกระทรวงศึกษาธิการ และแรงงานทุกระดับ พัฒนาหลักสูตรฝึกอบรมฝีมือแรงงานไปสู่การทดสอบมาตรฐานฝีมือแรงงานแห่งชาติและการประเมินความรู้ความสามารถ ร่วมกันจัดการแข่งทักษะฝีมือระดับภูมิภาค ระดับประเทศ ระดับอาเซียน และระดับนานาชาติ เผยแพร่ความรู้ทางกฎหมายและระเบียบต่างๆ ที่มีส่วนเกี่ยวข้องกับการมีงานทํา การคุ้มครองแรงงาน และด้านประกันสังคม
นายนิยม สองแก้ว อธิบดีกรมสวัสดิการและคุ้มครองแรงงานกล่าวเพิ่มเติมว่า กรมสวัสดิการและคุ้มครองแรงงาน ได้ร่วมลงนามบันทึกข้อตกลงความร่วมมือ (MOU) โดยมีเจตนารมณ์ร่วมในการขับเคลื่อนนโยบายของรัฐบาลเพื่อให้เป็นไปตามแผนยุทธศาสตร์ชาติ แก้ปัญหาขาดแคลนแรงงานคุณภาพทั้งในเชิงปริมาณและคุณภาพ ส่งเสริมและสนับสนุนการจัดกิจกรรมตลาดนัดแรงงานและข้อมูลความต้องการแรงงานเพื่อการส่งเสริมการมีงานทําให้กับผู้จบการศึกษา พร้อมทั้งเผยแพร่ความรู้ทางกฎหมายและระเบียบต่าง ๆ ที่เกี่ยวข้องกับการส่งเสริมการมีงานทําด้านการคุ้มครองแรงงาน สิทธิประโยชน์และสวัสดิการให้กับนักเรียน นักศึกษา ในสังกัดกระทรวงศึกษาธิการ และแรงงานทุกระดับ เตรียมความพร้อมเพื่อเข้าสู่ตลาดแรงงาน
รัฐบาลไทย-ข่าวทำเนียบรัฐบาล-นายกรัฐมนตรีตรวจด่านท่าฉัตรไชย มั่นใจภูเก็ตพร้อมเปิดรับนักท่องเที่ยวต่างชาติ เชื่อมั่นการท่องเที่ยวจะกลับมาขับเคลื่อนเศรษฐกิจอีกครั้ง
วันศุกร์ที่ 2 กรกฎาคม 2564
นายกรัฐมนตรีตรวจด่านท่าฉัตรไชย มั่นใจภูเก็ตพร้อมเปิดรับนักท่องเที่ยวต่างชาติ เชื่อมั่นการท่องเที่ยวจะกลับมาขับเคลื่อนเศรษฐกิจอีกครั้ง
นายกรัฐมนตรีตรวจด่านท่าฉัตรไชย มั่นใจภูเก็ตพร้อมเปิดรับนักท่องเที่ยวต่างชาติ เชื่อมั่นการท่องเที่ยวจะกลับมาขับเคลื่อนเศรษฐกิจอีกครั้ง
วันนี้ (1 ก.ค. 64) เวลา 10.00 ณ ด่านตรวจภูเก็ต (ด่านท่าฉัตรไชย) ต.ไม้ขาว อ.เมือง จ.ภูเก็ต พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม พร้อมด้วยนายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พลเอก อนุพงษ์ เผ่าจินดา รัฐมนตรีว่าการกระทรวงมหาดไทย นายพิพัฒน์ รัชกิจประการ รัฐมนตรีว่าการกระทรวงการท่องเที่ยวและกีฬา นายศักดิ์สยาม ชิดชอบ รัฐมนตรีว่าการกระทรวงคมนาคม นายสุชาติ ชมกลิ่น รัฐมนตรีว่าการกระทรวงแรงงาน ลงพื้นที่ตรวจด่านท่าฉัตรไชย ในการเปิดรับนักท่องเที่ยวชาวต่างชาติ ตามโมเดล Phuket Sandbox โดยมีนายณรงค์วุ่นซิ้ว ผู้ว่าราชการจังหวัดภูเก็ต พร้อมด้วยหน่วยงานที่เกี่ยวข้องร่วมนําเสนอการเตรียมความพร้อม และมาตรการในการตรวจคัดกรองคนที่เดินทางเข้ามาเพื่อป้องกันการแพร่ระบาดเชื้อไวรัสโควิด-19
นายอนุชา บูรพชัยศรี โฆษกประจําสํานักนายกรัฐมนตรี เผยว่า ภายหลังการรับฟังบรรยาย นายกรัฐมนตรีกล่าวขอบคุณเจ้าที่ทุกภาคส่วน พลเรือน ทหาร ตํารวจ เจ้าหน้าที่ด่าน อสม. ที่ร่วมมือทําหน้าที่คัดกรองนักท่องเที่ยวทั้งชาวไทยและชาวต่างชาติที่จะเดินทางเข้าออกเมืองภูเก็ต ซึ่งมีทั้งด่านตรวจเก่าและใหม่ ซึ่งต้องเน้นเอกสารความถูกต้อง แม่นยํา ให้มีการบริหารที่ถูกต้อง มีการดําเนินการต่าง ๆ ซึ่งอาศัยความร่วมมือทุกภาคส่วน และการประชาสัมพันธ์ที่ดีเพื่อให้นักท่องเที่ยวทราบและเข้าใจในส่วนของระบบต่าง ๆ นายกรัฐมนตรียังเน้นเรื่องความสะอาด การจัดการขยะพลาสติกต่าง ๆ ให้ถูกสุขลักษณะ เพื่อให้นักท่องเที่ยวที่อยากเดินทางมาประเทศไทยมีความประทับใจ พร้อมขอบคุณเจ้าหน้าที่สาธารณสุข อสม. และเจ้าหน้าที่ด่านตรวจที่ปฏิบัติหน้าที่อย่างเต็มที่ และเต็มกําลังความสามารถ เนื่องจากสถานการณ์การแพร่ระบาดของเชื้อไวรัสโควิด-19 ที่มีแนวโน้มระบาดอย่างต่อเนื่อง ซึ่งบุคลากรทางการแพทย์ถือเป็นกําลังสําคัญดูแลประชาชน และรองรับนักท่องเที่ยวต่างชาติที่จะเข้ามาตามโครงการ Phuket Sandbox ซึ่งจังหวัดภูเก็ตเป็นพื้นที่นําร่องในการรับนักท่องเที่ยวชาวต่างชาติของประเทศ วันนี้ พบว่าด่านท่าฉัตรไชยมีความพร้อมในการป้องกันการแพร่ระบาดของโควิด-19 ซึ่งเป็นไปตามเป้าหมายที่จะเปิดประเทศ เพื่อให้การท่องเที่ยวของไทยกลับมาเป็นกลไกสําคัญในการขับเคลื่อนการพัฒนาเศรษฐกิจและสังคมของประเทศให้เติบโตอย่างต่อเนื่องต่อไป
นายกรัฐมนตรี กล่าวทิ้งท้ายว่า ทุกอย่างจะสําเร็จได้ด้วยต้องอาศัยความเข้าใจและความร่วมมือจากทุกคน และขอให้ทุกคนปลอดภัย ถ้าเราอยากได้การท่องเที่ยวกลับมา ทุกคนต้องช่วยกัน
ระหว่างการตรวจเยี่ยม คณะอสม ยังได้ร้องเพลง อสม. ต้อนรับนายกรัฐมนตรี พร้อมตะโกน “นายกฯ สู้สู้” ซึ่งนายกรัฐมนตรียังฝากขอบคุณครอบครัว อสม. ทุกคน ที่ได้ให้ อสม. ออกมาทําหน้าที่และอวยพรให้ทุกคนปลอดภัยด้วย
..............
รัฐบาลไทย-ข่าวทำเนียบรัฐบาล-“กอช. จัดส่งใบแจ้งยอดเงินสมาชิกประจำปีให้สมาชิกทั่วประเทศ”
วันจันทร์ที่ 21 กุมภาพันธ์ 2565
“กอช. จัดส่งใบแจ้งยอดเงินสมาชิกประจําปีให้สมาชิกทั่วประเทศ”
กอช. จัดส่งใบแจ้งยอดเงินสมาชิก ให้สมาชิกทั่วประเทศ เพื่อแจ้งยอดเงินออมประจําปีและใช้เป็นหลักฐานในการลดหย่อนภาษี สอบถามข้อมูลเพิ่มเติม สายด่วนเงินออม โทร. 02-049-9000
กองทุนการออมแห่งชาติ หรือ กอช. จัดส่งใบแจ้งยอดเงินสมาชิก ให้สมาชิกทั่วประเทศ เพื่อแจ้งยอดเงินออมประจําปีและใช้เป็นหลักฐานในการลดหย่อนภาษี สอบถามข้อมูลเพิ่มเติม สายด่วนเงินออม โทร. 02-049-9000
นางสาวจารุลักษณ์ เรืองสุวรรณ เลขาธิการคณะกรรมการกองทุนการออมแห่งชาติ หรือ กอช. เปิดเผยว่า กอช. จัดส่งใบแจ้งยอดเงินสมาชิก (Statement) ให้แก่สมาชิกทั่วประเทศ โดยเริ่มตั้งแต่บัดนี้เป็นต้นไป ทั้งนี้ เพื่อให้สมาชิกทราบยอดเงินออมประจําปีและใช้เป็นเอกสารหลักฐานในการคํานวณและยื่นลดหย่อนภาษีเงินได้บุคคลธรรมดา ภ.ง.ด.90 หรือ ภ.ง.ด.91 ได้เต็มจํานวน สูงสุดไม่เกิน 13,200 บาท หากสมาชิกต้องการข้อมูลเพิ่มเติมสามารถติดต่อสอบถาม ได้ที่ สายด่วนเงินออม โทร. 02-049-9000 ในวันและเวลาทําการ
นอกจากนี้ สมาชิก กอช. สามารถดาวน์โหลด แอปพลิเคชัน “กอช.” เพื่อตรวจสอบยอดเงินออมสะสมส่งเงินออมสะสม รวมถึงติดตามข่าวสารและโปรโมชันได้ตลอดเวลา
“คุณออม รัฐช่วยออม คุณได้บํานาญ”
รัฐบาลไทย-ข่าวทำเนียบรัฐบาล-รัฐบาลสำรองยาต้านไวรัสโควิด-19 ให้เพียงพอกับการใช้งาน
วันอาทิตย์ที่ 22 สิงหาคม 2564
รัฐบาลสํารองยาต้านไวรัสโควิด-19 ให้เพียงพอกับการใช้งาน
วันเสาร์ที่ 14 สิงหาคม 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลปรับแผนการสํารองยาฟาวิพิราเวียร์รองรับแนวทางการรักษาใหม่ที่จะจ่ายยาให้ผู้ป่วยโควิด-19 เร็วขึ้นทั้งส่วนที่องค์การเภสัชกรรมผลิตเองและที่จัดหาจากต่างประเทศ โดยในเดือน ส.ค.-ก.ย. สํารองไว้ 120 ล้านเม็ด และเดือน ต.ค-ธ.ค. เพิ่มอีกเดือนละ 100 ล้านเม็ด รวมเป็น 300 ล้านเม็ด และจัดสรรให้หน่วยบริการสาธารณสุขหรือ รพ.แม่ข่ายต่าง ๆ ในแต่ละพื้นที่ตามการบริหารจัดการของศูนย์ปฏิบัติการฉุกเฉินด้านการแพทย์และสาธารณสุข นอกจากนี้ ยังจัดหายาแรมเดซิเวีย หรือ ยาต้านไวรัสแบบฉีดที่เหมาะสําหรับผู้ป่วยโควิด-19 ที่เป็นหญิงตั้งครรภ์ ผู้ที่มีปัญหาในการดูดซึมยา ผู้ที่มีอาการปอดบวมอย่างรุนแรง และผู้ป่วยที่ไม่สามารถใช้ยาฟาวิพิราเวียร์ได้อีก 200,000 ขวด
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-โครงการกระจายวัคซีนทางเลือกให้กับประชาชนในพื้นที่ปากเกร็ด จ.นนทบุรี (สำนักงานปลัดกระทรวงกลาโหม พื้นที่ ศรีสมาน) (21 ก.ย.64)
วันพุธที่ 22 กันยายน 2564
โครงการกระจายวัคซีนทางเลือกให้กับประชาชนในพื้นที่ปากเกร็ด จ.นนทบุรี (สํานักงานปลัดกระทรวงกลาโหม พื้นที่ ศรีสมาน) (21 ก.ย.64)
สู่เป้าหมาย 33,000 คน ภายใน กันยายน 2564
อัปเดต “ศูนย์ฉีดวัคซีนทางเลือก ซิโนฟาร์ม”อํานวยความสะดวกให้ประชาชน พื้นที่ปากเกร็ด จ.นนทบุรี
ฉีดวันที่ 21 ก.ย.64 จํานวน 750 คน
ฉีดไปแล้ว 29,750 คน
ต้องฉีดอีก 3,250 คน
รัฐบาลไทย-ข่าวทำเนียบรัฐบาล-ชาวแฟลตดินแดงปลื้ม ลุงตู่ ลุงป้อม ห่วงใย มอบ รมว. เฮ้ง แจกข้าวกล่องบรรเทาความเดือดร้อน
วันเสาร์ที่ 18 กันยายน 2564
ชาวแฟลตดินแดงปลื้ม ลุงตู่ ลุงป้อม ห่วงใย มอบ รมว. เฮ้ง แจกข้าวกล่องบรรเทาความเดือดร้อน
ชาวแฟลตดินแดงปลื้ม ลุงตู่ ลุงป้อม ห่วงใย มอบ รมว. เฮ้ง แจกข้าวกล่องบรรเทาความเดือดร้อน
เมื่อวันที่18กันยายน2564นายสุชาติชมกลิ่นรัฐมนตรีว่าการกระทรวงแรงงานลงพื้นที่มอบข้าวกล่องครัวลุงตู่ลุงป้อมซึ่งได้ให้แม่ค้าในชุมชนได้ทําข้าวกล่องในมื้อเย็นเพื่อให้มีอาชีพมีรายได้จํานวน1,500กล่องเพื่อนําไปแจกจ่ายให้แก่ชาวบ้านชุมชนดินแดงที่ได้รับผลกระทบจากโควิด-19จํานวน3แห่งๆละ500กล่องประกอบด้วยเมนูข้าวคลุกกะปิข้าวไก่ผัดขิงไข่ต้มข้าวมันไก่ต้มข้าวมันไก่ทอดข้าวแพนงหมูได้แก่จุดแรกที่โครงการฟื้นฟูเมืองดินแดงระยะที่1 (ดินแดงแปลงจี)หลังมัสยิดมูฮายีรีนจุดที่สองที่บริเวณสนามอาคาร8ชั้นแยกประชาสงเคราะห์ตรงข้ามโรงเรียนพิบูลประชาสรรค์และจุดที่สามที่บริเวณลานกีฬา51ซอยประชาสงเคราะห์11ใกล้ตลาดเคหะชุมชนดินแดง2โดยมีนายวิชาญเขียวแก้วประธานคณะกรรมการเคหะชุมชนดินแดง2และชาวแฟลตดินแดงร่วมรับมอบโดยนายสุชาติกล่าวว่าพลเอกประยุทธ์จันทร์โอชานายกรัฐมนตรีและพลเอกประวิตรวงษ์สุวรรณรองนายกรัฐมนตรีซึ่งกํากับดูแลกระทรวงแรงงานมีความห่วงใยพี่น้องผู้ใช้แรงงานและประชาชนทั่วไปที่ได้รับผลกระทบจากสถานการณ์โควิด-19โดยเฉพาะผู้สูงอายุเด็กเล็กผู้ป่วยติดเตียงและชาวแฟลตดินแดงที่ไม่มีรายได้เนื่องจากผลกระทบโควิดจึงได้มอบหมายให้ผมในฐานะรัฐมนตรีว่าการกระทรวงแรงงานลงพื้นที่มอบข้าวกล่องซึ่งได้ให้แม่ค้าในชุมชนได้ทําข้าวกล่องเพื่อให้มีอาชีพมีรายได้วันละ1,500กล่องเพื่อนําไปแจกจ่ายให้แก่ชาวบ้านชุมชนดินแดงที่ได้รับผลกระทบจากสถานการณ์การแพร่ระบาดของโควิด-19ในมื้อเย็นรวมทั้งสิ้น3แห่งๆละ500กล่องเริ่มตั้งแต่วันที่16ก.ย. -12ต.ค.64เป็นเวลา27วันเพื่อบรรเทาความเดือดร้อนในเบื้องต้นช่วยแบ่งเบาภาระค่าใช้จ่ายในครอบครัว
สําหรับชุมชนเคหะดินแดงมีอาคารที่พักจํานวน55อาคารห้องพัก7,697ห้องมีประชาชนพักอาศัยทั้งสิ้น29,810คนมีกลุ่มเปราะบางครัวเรือนที่มีผู้สูงอายุช่วยเหลือตนเองไม่ได้300ครัวเรือนมีผู้พิการที่ต้องดูแลช่วยเหลือ100ครัวเรือนสําหรับมาตรการป้องกันโควิด-19คณะกรรมการเคหะชุมชนดินแดงมีการประชาสัมพันธ์ให้ประชาชนผู้อยู่อาศัยได้สวมใส่หน้ากากอนามัยตลอดเวลาเมื่อออกจากที่พักมีการตรวจคัดกรองโควิด-19แก่แม่ค้าพ่อค้าในตลาดกลางเคหะชุมชนดินแดงรวมทั้งกําชับให้มีการปฏิบัติตามมาตรการของศบค.อย่างเคร่งครัดอีกด้วย
+++++++++++++++++++
กองเผยแพร่และประชาสัมพันธ์
17กันยายน2564